कक्राझार आव बारग एन दि एफ बि नि सोरोमापोरखौ थांनानै थानाय आरो जिउ खुंथाइनि राहा खालामनो सावराय मेल खुंनाय जादों होनना आर एस एस नि मेल आव सो थगायना लाबोदों होनना एन दि एफ बि केदारपोरा अजद होदों। बिथांमोनखौ लिंहरदोंमोन, बि टि आर नि गुबुन गुबुन जायगानिफ्राय थांदोंमोन, लोगोसे धेमाजि, लक्षिमपुर, गोलाघात, सनितपुरनिफ्रायबो थांदोंमोन, गारि भारा लानानै। नाथाय बेयाव फैनानै जेब्ला भारत रक्षा मन्स नि बेनारखौ नुयो, बिथांमोना सन्देह खालामो आरो मा थांखि जों मेलखौ खुंदों होनना सोङो। नाथाय जेबो फिननाय होआलासै गुबुन रायजोनिफ्राय फैनाय संगथन नि दैदेनगिरिफोरा 2012 मायथायनि जाथायखौ बर आरो नेम बेरेखा दखल खालामग्राफोरनि गेजेराव जादोंमोन होनना बुंनाय लोगो लोगो नो दावराव जायो। उनाव पुलिसफोरा फैनानै थासारिखौ मोजां खालामो। बेनि गेजेरावनो गोजान गोजान जायगानिफ्राय फैनाय एन दि एफ बि नि सेद्रोमापोरा न आव थांफिननो थाखाय गारि भारा नागिरनानै समगथन नि दैदेनगिरिफोरखौ बेंखनना लादोंमोन(घेराउ खालामदोंमोन), नाथाय पुलिसफोर थानायाव बिसोर खारखुमायो।